“Manchester Yunayted” Xuan Mata, Deyli Blind va Markos Roxoni transferga qo‘yishni rejalashtiryapti

Angliyaning “Manchester Yunayted” klubi safida Bastian Shvaynshtaygerning qolishi so‘roq ostida qolgach, Joze Mourinyo germaniyalik futbolchini yoshlar jamoasiga qo‘shib qo‘ygandi. The Telegraph nashriga ko‘ra, bu hali hammasi emas.

Joze Mourinyo Adnan Yanuzayning ham xizmatidan foydalanmoqchi emas. “Manchester Yunayted” bu futbolchini ijaraga berishi ham mumkin, deb xabar bergan “Sports.ru”.
“Qizil iblislar”ni tark etishi mumkin bo‘lgan yigitlar qatoriga Xuan Mata, Markos Roxo, Deyli Blind, Eshli Yang, Memfis Depay, Matteo Darmian kabi o‘tgan mavsumning asosiy figuralari ham kirgan.
Yosh futbolchilardan Kemeron Bortuik-Jekson, Jeyms Uilson, Peddi Makneyr, Andreas Pereyra va Uill Kin ijaraga berilishga yaqin.